ชสอ.ออกหุ้นกู้2พันล. มุ่งสู่ธนาคารสหกรณ์
ชสอ.หารือ ก.ล.ต.เตรียมออกหุ้นกุ้ 2,000 ล้านตั้งเป้าขึ้นชั้นธนาคารสหกรณ์
8 ก.ย. 2558

ชสอ.หารือ ก.ล.ต.เตรียมออกหุ้นกุ้ 2,000 ล้านตั้งเป้าขึ้นชั้นธนาคารสหกรณ์
นายเฉลิมพล ดุลสัมพันธ์ ประธานชุมนุมสหกรณ์ออมทรัพย์แห่งประเทศไทย (ชสอ.) เปิดเผยว่า ได้หารือกับสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเตรียมออกหุ้นกู้วงเงิน 2,000 ล้านบาท เพื่อเสนอขายให้กับสหกรณ์สมาชิก เบื้องต้น ก.ล.ต.ชี้แจงว่าไม่น่ามีปัญหา เพราะ ชสอ.และสหกรณ์ออมทรัพย์เป็นสถาบันการเงินประเภทหนึ่ง แต่ต้องมีการจัดเรตติ้งหุ้นกู้ก่อน 
ทั้งนี้ หุ้นกู้ของ ชสอ.จะทำให้สมาชิกสหกรณ์มีทางเลือกการลงทุนมากขึ้นและนำไปค้ำประกันเงินกู้กับสถาบันการเงินอื่นๆ ได้ ทำให้มีต้นทุนการกู้ถูกลง ขณะเดียวกันจะทำให้ ชสอ.มีต้นทุนในการระดมเงินทุนต่ำลงด้วย
ขณะเดียวกัน ชสอ.ตั้งเป้าหมายที่จะเป็นธนาคารสหกรณ์เพื่อเป็นแหล่งเงินทุนและการพัฒนาผลิตภัณฑ์การเงินใหม่ให้กับสมาชิกสหกรณ์ อีกทั้งสหกรณ์หลายแห่งมีสภาพคล่องจำนวนมาก แต่ก็มีข้อจำกัดในการลงทุน